באטגירל

{{דמות בדיונית
| שם בשפת המקור = Batgirl
| צבע גופן = white
| תמונה = 250px
| כיתוב = ברברה גורדון כבאטגירל, כפי שהופיעה על עטיפת החוברת Batgirl: Future's End #1 מנובמבר 2014, אמנות מאת קליי מאן.
| סוג = גיבור-על
| מוציא לאור = DC קומיקס
| ראשונה = בטי קיין:Batman #139(אפריל 1961)ברברה גורדון:Detective Comics #359(ינואר 1967)הלנה ברטינלי:Batman: Shadow of the Bat #83(מרץ 1999)קסנדרה קיין:Batman: Legends of the Dark Knight #120(אוגוסט 1999)סטפני בראון:Batgirl Vol. 3 #1(אוקטובר 2009)
| יוצר = ביל פינגר, שלדון מולדוף (בטי קיין)גרדנר פוקס, קרמיין אינפנטינו (גורדון)ג'ואי קווליירי, ג'ו סטאטון (ברטינלי)קלי פאקט, דמיאן סקוט (קסי קיין)צ'אק דיקסון, טום לייל (בראון)
| שחקן = *אליסיה סילברסטון ("באטמן ורובין")
דינה מאייר (""ציפורי הטרף'" 2002-2003)
| רקע כותרת = 6699CC
| כינוי = פליימבירד (בטי קיין)  אורקל (גורדון)  הציידת (ברטינלי)  העטלף השחור (קסי קיין)  ספוילר, רובין (בראון)
| שם אמיתי = בטי קיין  ברברה גורדון  הלנה ברטינלי  קסנדרה קיין  סטפני בראון
| סטטוס = פעיל
| גזע = אדם
| מין = נקבה
| מומחיות = מידענות, בילוש, קרימינולוגיה ואקרובטיקה
| כוחות = ללא כוחות-על
| חבר = משפחת העטלף, ציפורי הטרף, ליגת הצדק
| חבר לשעבר = טיטאנים מזרח, ליגת המתנקשים (קסי קיין)אאוטסיידרס, ליגת הצדק (ברטינלי)JLA, יחידת המתאבדים (גורדון)ציפורי הטרף, הטיטאנים הצעירים (בראון)
}}
באטגירל (באנגלית: Batgirl) היא דמות בדיונית המופיעה בחוברות הקומיקס באטמן ביקום DC קומיקס. באטגירל המקורית (בטי קיין) הופיעה לראשונה בחוברת Batman #139'' מאפריל 1961, בכתיבתו של ביל פינגר ובאיורו של שלדון מולדוף. כשם שרובין היה שותפו הצעיר של באטמן, הרי שקיין שימשה כשותפתה הצעירה של קייט קיין, הבאטוומן הראשונה.

עד כה חלקו בזהותה של באטגירל חמש דמויות: בטי קיין, ברברה גורדון, הלנה ברטינלי, קסנדרה קיין וסטפני בראון. דמותה של ברברה גורדון מדורגת במקום ה-17 ברשימת מאה גיבורי העל הגדולים, לפי אתר IGN. דמותה הופיעה במספר סדרות אנימציה כמו "הבאטמן" ו"באטמן: האמיצים והנועזים". את דמותה של באטגירל בסרט הלייב אקשן "באטמן ורובין" גילמה השחקנית אליסיה סילברסטון.

דמותה של ברברה גורדון כבאטגירל מדורגת במקום ה-17 ברשימת מאה דמויות הקומיקס הגדולות של מגזין IGN.

היסטוריה פרסומית
בעקבות רמיזות של הומוסקסואליות בין רובין לבאטמן, כפי שתוארו בספרו של פרדריק ורתהם "פיתוי התמימים" משנת 1954, הוצגה שנתיים לאחר מכן דמות נשית בשם קת'י קיין (בתור באטוומן) כמושא אהבתו של באטמן. בשנת 1961 הוצגה דמות נשית שנייה, בטי קיין (בתור באטגירל - "ילדת העטלף"), כמושא אהבתו של רובין. יצירתה של משפחת העטלף גרמה תפנית בגישתה של סדרת החוברות מגיבורי-על לקומדיה.

דמויות אלה ננטשו בשנת 1964, כאשר העורך הראשי החדש ג'וליוס שוורץ קבע כי הן מטופשות מדי ולא מתאימות, וכן משום צניחת המכירות. הוא השיב את מיתולוגיית באטמן למקורות כפורע חוק הירואי. "ילדת העטלף" (באטגירל), כמו גם דמויות אחרות ממשפחת באטמן, שוכתבו מחוץ להמשכיות יקום DC באירועי המשבר בעולמות האינסופיים של שנת 1985. למרות שילדת העטלף לא הייתה קיימת בהמשכיות שלאחר המשבר, גרסה משודרגת של הדמות - מרי אליזבת' "בטי" קיין - הוצגה כגיבורת-העל פליימבירד ("ציפור האש"), שממשיכה להופיע בפרסומי החברה. עם צאת סדרת הטלוויזיה של באטמן משנות ה-60, נוצר הצורך בדמות באטגירל מציאותית יותר, והיא הוצגה בדמותה של ברברה גורדון, בתו של מפכ"ל המשטרה ג'יימס גורדון, בסוף 1966. באטגירל בדמותה של גורדון הפכה לפופולרית, והיא נותרה קבועה בהמשכיות DC עד לשנת 1988. ברומן הגרפי ממרץ 1988 "באטמן: הבדיחה ההורגת", הג'וקר יורה בגורדון וגורם לשיתוקה, מה שמאלץ אותה לתלות את גלימתה של באטגירל ולנטוש את ימי לחימתה בפשע מאחוריה. אולם, מאז דמותה הומצאה מחדש כ"אורקל", מקור המידע העיקרי של באטמן ומנהיגת קבוצת ציפורי הטרף.

בשנת 1999, עם תחילתה של קשת הסיפור "באטמן: שטח הפקר", "הציידת" הלנה ברטינלי נטלה באופן זמני את זהותה של באטגירל, אולם בשל התנגחויות חוזרות ונשנות עם באטמן והפרת הקוד האתי שלו, היא מאולצת לחזור לזהות "הציידת". באותה שנה הוצגה באטגירל הרביעית, קסנדרה קיין, והיא מודרכת הן בידי באטמן והן בידי אורקל. דמותה של קסי קיין כבאטגירל היא הראשונה שקיבלה סדרה חודשית משלה, שרצה בין השנים 2000 ל-2006. היא מעבירה את נטל הדמות לסטפני בראון, שהייתה בעבר ידועה בזהויות "ספוילר" ורובין, בתחילתו של הכרך השלישי (אוקטובר 2009), שרץ במשך 24 חוברות קומיקס.

בספטמבר 2011, כחלק מהאתחול המחודש של יקום DC ולאחר אירועי הקרוסאובר, הפלאשפוינט, שגורם לרגרסיה בגיבורי-העל, ברברה גורדון נטלה שוב את זהותה כבאטגירל לאחר שנרפאה מהשיתוק. בעקבות כך, סטפני בראון חזרה לזהותה כספוילר.

 ראו גם 
 יקום DC
 יקום DC (זיכיון)
 ציפורי הטרף
 "ציפורי הטרף: והארלי קווין המהממת" - עיבוד הוליוודי משנת 2023

 קישורים חיצוניים 

 דף הדמות באתר הרשמי של DC קומיקס
 דף הדמות בפרויקט פאנדום של DC קומיקס


 הערות שוליים 

קטגוריה:באטמן: דמויות
קטגוריה:דמויות שנוצרו על ידי ביל פינגר